Salomona podargo

Salomona podargo (Rigidipenna inexpectata) estas noktula mezgranda specio de birdoj en la familio Podargedoj, Podargidae. Ĝi estis por la unua fojo priskribita en 1901, sed agnoskita kiel propra specio en 2007.Cleere, Kratter, Steadman, Braun, Huddleston, Filardi and Dutson. 2007. A new genus of frogmouth (Podargidae) from the Solomon Islands – results from a taxonomic review of Podargus ocellatus inexpectatus Hartert 1901. Ibis 149: pp. 271-286 La Salomona podargo estas la nura konata membro de la genro Rigidipenna. Ĝi estas endemia de la insuloj Santa Isabel, Bougainville kaj Guadalcanal en la Salomonaj Insuloj, en la landoj Papuo-Nov-Gvineo kaj Salomonoj.University of Florida News – UF scientists discover new genus of frogmouth bird in Solomon Islands 

Aspekto
Kiam unue renkontita, la Salomona podargo estis konsiderata subspecio de la aŭstralia Ocela podargo (Podargus ocellatus). Tamen, ekspedicio de la Florida Muzeo de Natura Historio al la insulo Santa Isabel sukcesis kolekti novan specimenon en 1998. Post ekzameno, la ornitologoj Nigel Cleere, Andrew Kratter, kune kun paleontologo David Steadman, Michael Braun, Christopher Huddleston, evolua biologo Christopher Filardi, kaj ornitologo Guy Dutson rimarkis, ke ĝi estas tre malsama de P. ocellatus. Rezulte de ĉi tiu ŝajna distingo, la Salomona podargo estis movita al nove kreita genro, Rigidipenna en 2007.

La Salomona podargo diferencas de aliaj podargoj laŭ pluraj manieroj. Ekzemple, ĉi tiu specio havas nur ok vostoplumojn anstataŭ la pli kutimaj dek aŭ dek du vidataj en aliaj podargoj, kaj la plumoj estas ĝenerale pli krudaj laŭ teksturo. Ĝi ankaŭ havas striecajn primarajn plumojn kaj vostoplumojn, pli grandajn makulojn kaj pli okulfrapajn blankajn punktojn. Storrs Olson, ĉefa zoologo ĉe la Smithsonian Institution, deklaris, ke la pozicio de la Salomona podargo kiel nova specio "havas profundajn biogeografiajn implicojn kaj reprezentas veran sukceson en la klarigado de la evolucia historio de la familio."

Referencoj

 Eksteraj ligiloj 

Scientists Discover New Genus of Frogmouth Bird in Solomon Islands

Kategorio:Podargedoj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Nov-Gvineo